# Azkaine

Azkaine Lapurdiko hego-mendebaldeko barnealdeko udalerria da, Lapurdi Itsasegian kokatua.
Gaur egun 4.000 biztanle inguru ditu.

## Geografia
### Ingurune naturala

Larrun mendiak Azkaine ipar-mendebaldean dauka, eta herria tontorrera igotzeko abiapuntua da.
Urdazuri (Nivelle frantsesez) ibaiak udalerria gurutzatzen du, bertara isurtzen diren Ibardingo erreka, Arraioko erreka, Etxeberriko erreka eta Galardiko errekarekin batera.
Beste bi mendi aipatu behar dira, txikiagoak direnak. Herriaren Ekialdean kokatzen dira, Bizkarzun (185 m) eta Esnaur (273 m).

### Udalerri mugakideak

* Donibane Lohizune iparraldean
* Ziburu ipar-mendebaldean
* Urruña mendebaldean
* Bera hegoaldean
* Sara hego-ekialdean
* Senpere ekialdean

### Etxeak eta auzoak

| Aldagarai Ansorlua Apituxen Borda Arginenea Arraioa Askubea Behereko Borda Bordatxoenea | Dorrea Errotenea Etxegaraia Hiriburua Ihizelaia Indartea Jauregiko Borda Kisu Labea | Larrun Larrunzola Lur Eder Manttobaita Martinhaurren Borda Miramar Monségur Morzelai | Nausien Norda Oihanetxeberria Paxkulinenea Portua Esnaur Gotorlekua Sabadinen Borda Santa-Helena Serres | Telleriaberria Xakarroko Errota Xeruen Borda Xorroetaberria Xuanen Borda ZA Lanzelai Zelaia Zelaiako Borda |

## Herria

Pierre Loti idazlea ongi jabetu zen Azkaineko herri-giroaz bertan, Ramuntcho nobelaren goiargi literarioa edertzeko. Otharre hotelean zirriborratu zuen, hain zuzen.
Herrigunean nabarmentzeko modukoak dira Andredena Mariaren eliza, Herriko Etxea, pilotalekua, Larrungo ur freskoa jariatzen duen iturria, hotel batzuk eta etxetxoak.
Elizaren alboko fatxadan cagot edo agoteen­tzako bereizkeriazko atea ikus daiteke oraindik ere. Barneal­dean hiru galeria ditu el­karren gainean, San Mateoren irudi baliotsu bat ere bai, eta belaontzi bat, eliztarren baten ofrenda. Alboko hilerrian disko‑formako eta bestelako hilarriak daude. Haietako bat indiano batena, indiano izateaz loriatzen zena: Hau da thomba Miguel D’Arraiaga Azcaingo Indiano Jaunarena. Hilla Octobre 22‑1651.
Hainbat hotel eta zenbait kanpin izateak Azkaineko giroaren eta paisaiaren bikaintasuna ondo asko adierazten du.

## Historia

Megalitoen aztarnak daude Larrungo magaletan. XVII. mendean garai zailak izan ziren herrirako, Pierre de Lancrek abiatutako sorgin-ehiza zela-eta. Halaber, Hogeita Hamar Urteko Gerraren ondorioz espainiar armadak Azkaine eta inguruko herriak okupatu zituen. Mende hartan ere gerra zibila piztu zen "sabeltxuri" eta "sabelgorri"en artean.
Bigarren Mundu Gerran zehar, iheslarientzat pasabidea izan zen mugaren bestalderakoa.

## Demografia

XIX. mendean eta XX. mendearen hasieran, herriak 1.200 biztanle inguru izan zituen. 1940ko hamarkadatik aurrera, ordea, hazkunde nabaria izan zuen eta mende bukaerarako 3.000 biztanleen maila gainditu. XXI. mendearen bigarren hamarkadan 4.000 biztanletik gora zituen.
* Azkaineko biztanleria
* Datuen iturburua: INSEE

## Kultura
### Euskara

Azkainen hizkera kostatarra mintzatzen da, nafar-lapurtarraren sartaldeko aldaera bat. Egun, biztanleen % 9 inguru baino ez da euskal hiztuna. Herrian ikastola dago, eta ehun ikasle inguru ditu.

### Ondasun nabarmenak

* Herriko zubi erromatarra monumentu izendaturik dago 1925az geroztik.
* Jasokundeko Gure Amaren elizaLapurtar etxea.
* Azkaingo pilotalekua
* Azkaineko pilotalekua.Azkaingo herriko etxeaLarrun mendia.
* Azkaineko harrespilak
* Ferdinand Pinney Earleren etxea
* Bizkartzungo gotorlekua
* Esnaurko gotorlekua

## Azkaindar ospetsuak

* Janbattitt Duhalde (1674-1743), jesuita eta idazlea.
* Mixel Xurio (?-1718), apaiza eta euskal idazlea.
* Jean Martin Hiribarren (1810-1866), euskal idazlea.
* Etiene Lapeire (1840-1930), apaiza eta euskal idazlea.
* Martin Lapeire (1842-1894), apaiza eta euskal idazlea.
* Ernest Fourneau (1872-1949), goi mailako kimikaria, herri horretan hila.
* Piarres Lartzabal (1915-1988), euskal antzerkigilea.
* Roger Idiart (1931-2009), apaiza eta euskal idazlea.
* Pantxoa Karrere (1948-), abeslaria eta Pantxoa eta Peio musika-bikoteko kidea.
* Panpi Ladutxe (1955-), esku huskako pilotaria eta abeslaria.
* Sebastien Gonzalez (1977-), esku huskako pilotaria.

## Herri senidetuak

* Alemania Bollendorf (Renania-Palatinatua)
* Euskal Herria Lesaka (Nafarroa)

## Argazki galeria

* Azkaineko herriko etxea.
* Emakumezkoen pala partida.
* Larrun mendiko haitzak.
* Azkaingo bidegurutzea.
* Azkaineko erromatar zubia.
* Azkaineko erromatar zubia.
* Azkaineko erromatar zubitik ikusten den paisaia, sahatsa dago Errobi ibaiaren ertzean.

## Erreferentziak

* 1 2 3 4 5 Euskal Herriari Begira. Udalbiltza.
* ↑ Euskaltzaindia: 150. araua: Lapurdiko udal izendegia.
* 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 Géoportail - Institut géographique national (France). Géoportail. (Noiz kontsultatua: 2011/10/26).
* ↑ «Albistur Agirre, Maixan - Ahotsak.eus» ahotsak.eus (Noiz kontsultatua: 2019-01-02).
* ↑ «Ahotsak.eus, Euskal Herriko hizkerak eta ahozko ondarea» ahotsak.eus (Noiz kontsultatua: 2019-01-02).
* ↑ «Kostatarra - Ahotsak.eus» ahotsak.eus (Noiz kontsultatua: 2018-11-15).
* ↑ "Azkaingo ikastola".
* ↑ (Frantsesez) Frantziako Kultura Ministerioa - Mérimée datu-basea, Azkaineko erromatar zubiari buruzko oharra (2011-03-22an eskuratua)

## Kanpo estekak

* Udal webgune elebiduna.
* (Frantsesez) Azkaineko turismo-webgunea
* "Herri txiki, infernu handi" saioan (ETB).
* Ttipi-ttapa, eskualdeko hedabidea
* Datuak: Q838300
* Multimedia: Ascain / Q838300
* Liburuak: Euskal Herriko bidaia-gida/Herriz herri/Azkaine